Kanadské národné vodnopólové družstvo mužov

Kanadské národné vodnopólové družstvo mužov je národné družstvo mužov, ktoré reprezentuje Kanadu v medzinárodných vodnopólových súťažiach a priateľských zápasoch. Funguje pod záštitou Aquatic Federation of Canada (AFC), presnejšie pod asociačnou sekciou Canadian Water Polo Association (CWPA). Patrí medzi najlepšie vodnopólové celky Ameriky, ktoré sa pravidelne zúčastňuje medzinárodných podujatí, organizovaných Medzinárodnou plaveckou federáciou. Za jeho najväčšie úspechy možno považovať 6 medailí z Panamerických hier.

Vrcholné podujatia 
Jeho najväčším úspechom na olympijských hrách je 9. miesto, ktoré dosiahlo v roku 1976, keď turnaj OH organizoval kanadský Montreal. Naposledy sa kvalifikovalo na OH 2008 v Pekingu, kde skončilo predposledné. 

Okrem prvého podujatia sa zúčastnilo na všetkých majstrovstvách sveta. Do roku 2007 sa umiestňovalo vždy medzi 13. a 15. miestom. V Taliansku 2009 sa však dokázalo prebojovať do štvrťfinále turnaja a nakoniec skončilo ôsme, čo je jeho zatiaľ najlepšie umiestnenie. 

Najviac úspechov zaznamenalo na kontinentálnych podujatiach. 1 striebornú a 6 bronzových medailí získalo na vodnopólovom turnaji Panamerických hier. Tú striebornú získalo na hrách v roku 2011 v mexickej Guadalajare, keď podľahlo až vo finále tímu USA. Na panamerickom podujatí Pohára UANA, ktorý je zároveň kvalifikáciou na MS, vybojovalo družstvo 2 strieborné medaily a v roku 2011 v domácom bazéne vo Winnipegu zlato (keď sa ho hlavný ašpirant na víťazstvotím USA, nezúčastnil). V roku 2013 a 2015 si zopakovalo prvenstvo.

Kanadské družstvo sa nepravidelne od roku 2005 zúčastňuje aj svetovej ligy. 4-krát sa mu podarilo postúpiť na finálový turnaj a najlepšie skončilo v rokoch 2008 a 2014, na 6. mieste.

Výsledky 
Olympijské hry

Majstrovstvá sveta

Panamerické hry

Pohár UANA

Svetová liga
 20022004: nezúčastnilo sa
 2005: semifinálové kolo
 2006: semifinálové kolo
 2007: 7. miesto
 2008: 6. miesto
 2009: nezúčastnilo sa
 2010: nezúčastnilo sa
 2011: 7. miesto
 2012: kvalifikačné kolo
 2013: kvalifikačné kolo
 2014: 6. miesto
 2015: kvalifikačné kolo
 2016: nezúčastnilo sa

Referencie

Pozri aj 
 Kanadské národné vodnopólové družstvo žien

Externé odkazy 
 Oficiálna stránka Aquatic Federation of Canada  /
 Oficiálna stránka Canadian Water Polo Association /
 Štatistický portál todor66.com 

Národné vodnopólové družstvá
Vodné pólo
Národné